חפצי זוהר

חפציבה (חפצי) זוהר (נולדה ב-26 באוקטובר 1968) היא סגנית וממלאת מקום של ראש העיר באר שבע משנת 2008.

ביוגרפיה 
זוהר נולדה וגדלה בבאר שבע, כחפציבה אזולאי. היא התחנכה בעיר, לרבות לימודים לתואר שני ושלישי ומחקר בתחום הביוכימיה המולקולרית.

שירות צבאי וקריירה אקדמית 
בשנת 1986 התגייסה לצה"ל ועד שנת 1990 שימשה כקצינה בתפקידי הדרכה שונים בבה"ד 12 עד לתפקיד של מפקדת פלוגת צוערות בקורס קצינות. בשנים 1990–1993 למדה לתואר ראשון במחלקה לכימיה באוניברסיטה העברית בירושלים, ומיד אחר-כך המשיכה לתואר שני באוניברסיטת בן-גוריון בנגב אותו סיימה בהצטיינות בשנת 1996. בשנת 2002 סיימה את בית ספר מנדל למנהיגות חינוכית. את הדוקטורט שלה בנושא "קטליזה הטרוגנית במערכות סלולריות צמודות" סיימה באוניברסיטת בן-גוריון בנגב בשנת 2000. במהלך לימודי הדוקטורט שלה, בשנת 1998, זכתה בפרס וולף (מלגה) לדוקטורנטים מצטיינים. במהלך לימודיה עסקה בהוראה ומחקר באוניברסיטה, שימשה כסגנית יו"ר ועד הסגל האקדמי הזוטר הארצי וכיו"ר ועד הסגל האקדמי הזוטר באוניברסיטת בן-גוריון בנגב. במהלך מחקרה באוניברסיטה פרסמה עשרה מאמרים בכתבי עת מדעיים בינלאומיים. בנוסף, עסקה בתקופת לימודיה בהוראת תלמידים מחוננים, ובשנים 2007–2008 שימשה כמפקחת הארצית של הוראת המחוננים במשרד החינוך. במסגרת זו כתבה והפיצה בשנת 2010, יחד עם שלומית רחמל, לכלל בתי הספר "קווים מנחים לתוכניות לטיפוח המצוינות וההצטיינות בבתי הספר".

קריירה פוליטית 
החל משנת 2008 ועד היום (2021), משמשת זוהר כסגנית וממלאת מקום ראש העיר באר שבע, ומחזיקת תיק החינוך. בין השנים 2013–2018 החזיקה גם בתיק הרווחה בעירייה. בנוסף, משמשת כיום כיו"ר ועדת החינוך בעירייה, כמ"מ יו"ר ועדת כספים, כמ"מ יו"ר הוועדה למיגור אלימות, וכמ"מ יו"ר ועדת מל"ח. היא חברה במועצות המנהלים של: החברה העירונית כיוונים, בית יציב ושל פארק קראסו למדע.

פרסים והוקרות 

 אות בן-גוריון מטעם אוניברסיטת בן-גוריון בנגב., פברואר, 2017.
פרס וולף לדוקטורנטים מצטיינים.

מפרסומיה הבולטים 
 מצוינות והצטיינות –אאוריקה גיליון 28, פברואר 2015
 חפציבה זוהר ושלומית רחמל "קווים מנחים לתוכניות לטיפוח המצוינות וההצטיינות בבתי הספר".

 Binding of Rat Brain Hexokinase to Recombinant Yeast Mitochondria: Identification of Necessary Molecular Determinants
 Binding of rat brain hexokinase to recombinant yeast mitochondria: identification of necessary physico-chemical determinants
 In self-defence: hexokinase promotes voltage-dependent anion channel closure and prevents mitochondria-mediated apoptotic cell death

קישורים חיצוניים 

 בלעדי: ד"ר חפצי זוהר דחתה הצעה לניהול מחוז דרום במשרד החינוך. שבע/24 כל מה שקורה בדרום. 20 אוגוסט, 2018
ד"ר חפצי זוהר, מנהיגות ומצוינות - הרצאה במסגרת שבע זום.
"מי שיש בה את התשוקה ואת השאיפה, תוכל לכבוש כל פסגה". חדשות//יום האישה הבינלאומי, ברנזה-News מ-7 מרץ, 2019
תפיסת שונה של יום האישה הבינלאומי. ברנזה-News מ-8 במרץ 2021.תל אביב.

הערות שוליים 

ביוכימאיות ישראליות
נשות חינוך ישראליות
סגני ראשי רשויות מקומיות בישראל
אנשי חינוך ישראלים
ביוכימאים ישראלים
חברי מועצת העיר באר שבע
בוגרות תיכון מקיף ג' (באר שבע)
בוגרי תיכון מקיף ג' (באר שבע)
בוגרות האוניברסיטה העברית בירושלים
בוגרי האוניברסיטה העברית בירושלים
בעלות תואר דוקטור מאוניברסיטת בן-גוריון בנגב
בעלי תואר דוקטור מאוניברסיטת בן-גוריון בנגב
פעילות חברתיות ישראליות
פעילים חברתיים ישראלים
עובדי משרד החינוך, התרבות והספורט
דירקטוריות ישראליות
דירקטורים ישראלים
ישראליות שנולדו ב-1968
ישראלים שנולדו ב-1968